Suun terveydenhuollon muutot keskussairaalan hammashoitolaan alkavat 3. kesäkuuta – muutot aiheuttavat hoitojen ruuhkautumista

Lappeenrannan keskushammashoitola sekä Armilan ja Sammonlahden hammashoitolat muuttavat Etelä-Karjalan keskussairaalan A-siipeen. Muutot alkavat 3. kesäkuuta ja niitä tehdään asteittain koko kesäkuun ajan.

Hammashoitoloiden muutot aiheuttavat hoitojen ruuhkautumista.

− Muutot aiheuttavat ruuhkaa ja valitettavasti asiakkaamme joutuvat odottamaan kiireettömiin hoitoihin pidempään, kertoo suun terveydenhuollosta ylihammaslääkäri Atte Antikainen.

Kiireettömien hoitojen saaminen on Lappeenrannassa pidentynyt jo tälläkin hetkellä – tämä koskee myös suun terveydenhuollon röntgenin vastaanottoja. Muuttojen vuoksi myös lasten suun terveystarkastukset viivästyvät.

Uuden hammashoitolan nimi on Keskussairaalan hammashoitola. Hoitohuoneita on 43 ja tilat sijoittuvat neljään kerrokseen A-siivessä.

Tärkeää lisätietoa muutoista ja saapumisohjeet Keskussairaalan hammashoitolaan löytyvät hammashoidon verkkosivuilta ekhva.fi/hammashoito-palvelut > Ajankohtaista.

Hammaslääkäripäivystykseen aina ajanvarauksella - 10.6. iltapäivystys ottaa vastaan uudessa hammashoitolassa

Päivystys toimii pelkästään ajanvarauksella. Arkisin kello 7–16​ soitetaan puh. 05 352 7059. Arkisin kello 16.00 jälkeen tai viikonloppuisin soitetaan päivystysavun numeroon 116 117.

10. kesäkuuta alkaen iltapäivystys ottaa vastaan uuden Keskussairaalan hammashoitolan tiloissa kerroksessa A2.

Hammashoidon yksiköiden muutto tehdään porrastetusti ja viimeistään heinäkuun puolivälissä kaikki muuttavat hammashoidon yksiköt ovat aloittaneet uusissa tiloissa keskussairaalan A-siivessä.

Voit kysyä hammashoidon asioista joko chatissa tai puhelimitse

Hammashoidon chat löytyy ekhva.fi verkkosivun oikeasta alalaidasta kuvakkeen takaa ja palvelee arkisin.

Puhelimitse suun terveydenhuollon asiakkaita palvellaan arkisin klo 7–16​ puh. 05 352 7059. HUOM: Kiireetöntä hoitoa koskevat puhelut kello 10 jälkeen​. ​​

Lisätietoja:

Atte Antikainen, ylihammaslääkäri, puh. 040 194 4099, atte.antikainen@ekhva.fi